Rinkos kryptis
Rinkos kryptis, arba tendencija − tai finansų rinkos kainų ar indeksų judėjimas kuria nors viena kryptimi ilgesnį laiką. Atsižvelgiant į trukmę, tendencijos skirstomos į ilgalaikes (angl. secular), pirmines (angl. primary) bei trumpiausias − antrines (angl. secondary). Rinkos tendencijos yra nustatomos naudojantis technine analize. Finansų rinkose kylanti tendencija yra vadinama „bulių rinka“, o krentanti − „meškų rinka“. Šie terminai gali būti naudojami apibūdinti tiek visai rinkai, tiek ir atskiroms ekonomikos šakoms ar atskiroms akcijoms.